
Nr. 03 din 06 ianuarie 2010
Ocuparea şi şomajul în trimestrul III 2009
Cercetarea statistică asupra forţei de muncă în gospodării (AMIGO)
În trimestrul III 2009, rata de ocupare a populaţiei în vârstă de muncă (15-64 ani) a fost de 60,4%, iar rata şomajului BIM
 de 6,8%. Nivelul ratei de ocupare a populaţiei în vârstă de muncă se situează la o distanţă de 9,6 puncte procentuale faţă de ţinta de 70%, stabilită pentru anul 2010 prin Strategia de la Lisabona.
În al treilea trimestru al anului 2009, populaţia activă a României era de 10226 mii persoane, din care, 9527 mii persoane erau ocupate şi 699 mii persoane erau şomeri BIM.
Categorii de populaţie în trimestrul III 2009
- mii persoane -

Raportul de dependenţă economică (numărul persoanelor inactive şi în şomaj ce revin la 1000 persoane ocupate) a fost de 1254‰, mai ridicat pentru persoanele de sex feminin (1579‰), precum şi pentru cele din mediul urban (1326‰).
Rata de activitate a populaţiei în vârstă de muncă (15-64 ani) a fost de 65,0%.
Ocuparea

Rata de ocupare a populaţiei în vârstă de muncă (15-64 ani) de 60,4% a avut un nivel inferior celui din  trimestrul  corespunzător  din  anul precedent  (- 0,1 puncte procentuale), dar superior celui din trimestrul anterior (+1,2 puncte procentuale).
Ca şi în trimestrele anterioare, gradul de ocupare era mai mare pentru bărbaţi (67,2%, faţă de 53,5% pentru femei) şi pentru persoanele din mediul rural (64,3%, faţă de 57,5% în mediul urban).
Rata de ocupare a tinerilor (15-24 ani) era de 26,1%.
Evoluţia ratei de ocupare a populaţiei de 15 ani şi peste, pe grupe de vârstă

Şomajul BIM

Rata şomajului BIM a fost de 6,8%, în creştere atât faţă de trimestrul anterior (6,3%) cât şi faţă de trimestrul corespunzător din anul precedent (5,4%). 
Pe sexe, ecartul dintre cele două rate ale şomajului BIM a fost de 1,7 puncte procentuale (7,6% pentru bărbaţi faţă de 5,9% pentru femei), iar pe medii rezidenţiale, de 3,0 puncte procentuale (8,2% pentru mediul urban, faţă de 5,2% pentru mediul rural).
Rata şomajului BIM avea nivelul cel mai ridicat (22,3%) în rândul tinerilor (15-24 ani).
Rata şomajului BIM pe grupe de vârstă, sexe şi medii, în trimestrul III 2009

În trimestrul III 2009 rata şomajului BIM de 6,8%, a fost mai mare decât rata şomajului înregistrat pentru cele 3 luni aferente trimestrului III 2009 (6,3% în iulie, 6,6% în august şi 6,8% în septembrie 2009). 
Cele două rate ale şomajului (BIM respectiv cel înregistrat) nu sunt comparabile din cauza perioadelor de referinţă şi sferei de cuprindere diferite.
PRECIZĂRI METODOLOGICE

1. Sursa datelor o constituie Cercetarea statistică asupra forţei de muncă în gospodării (AMIGO) care se realizează trimestrial, în conformitate cu Regulamentul Consiliului şi Parlamentului European nr. 577/1998 cu privire la organizarea unei anchete statistice selective asupra forţei de muncă în Comunitatea Europeană.
2. Populaţia activă din punct de vedere economic cuprinde toate persoanele care furnizează forţa de muncă disponibilă pentru producţia de bunuri şi servicii în timpul perioadei de referinţă, incluzând populaţia ocupată şi şomerii.
3. Rata de activitate reprezintă ponderea populaţiei active din grupa de vârstă x în populaţia totală din aceeaşi grupă de vârstă x.
4. Rata de activitate a populaţiei în vârstă de muncă reprezintă ponderea populaţiei active în vârstă de 15-64 ani în populaţia totală în vârstă de 15-64 ani.
5. Populaţia ocupată cuprinde toate persoanele de 15 ani şi peste care au desfăşurat o activitate economică producătoare de bunuri sau servicii de cel puţin o oră
 în perioada de referinţă (o săptămână), în scopul obţinerii unor venituri sub formă de salarii, plată în natură sau alte beneficii.
6. Rata de ocupare reprezintă ponderea populaţiei ocupate din grupa de vârstă x în populaţia totală din aceeaşi grupă de vârstă x.
7. Rata de ocupare a populaţiei în vârstă de muncă reprezintă ponderea populaţiei ocupate în vârstă de 15-64 ani în populaţia totală în vârstă de 15-64 ani.

8.  Şomerii în sens BIM sunt persoanele în vârstă de 15-74 ani care îndeplinesc simultan următoarele 3 condiţii: (i) nu au un loc de muncă; (ii) sunt disponibile să înceapă lucrul în următoarele două săptămâni; (iii) s-au aflat în căutare activă a unui loc de muncă, oricând în decursul ultimelor patru săptămâni.
9. Rata şomajului în sens BIM reprezintă ponderea şomerilor BIM în populaţia activă.
10. Şomerii înregistraţi sunt persoanele aflate în evidenţele Agenţiei Naţionale pentru Ocuparea Forţei de Muncă (ANOFM), care beneficiază de prevederile legislaţiei privind protecţia socială a şomerilor. 

AMIGO asigură comparabilitate în timp, la nivel naţional, teritorial (regiuni de dezvoltare) şi internaţional (cu alte ţări). 
Şomajul înregistrat, bazat pe prevederile legislaţiei naţionale, permite construirea unor indicatori comparabili în timp doar  la nivel naţional şi teritorial (regiuni de dezvoltare, judeţe).
Indicatorii statistici din cele două surse de date nu sunt comparabili deoarece metodele de colectare a datelor, perioadele de referinţă şi sfera de cuprindere sunt diferite. Analiza datelor din ambele serii, însă, oferă o imagine completă şi reală asupra pieţei româneşti a forţei de muncă.
Informaţii suplimentare se pot obţine din publicaţia statistică „Forţa de muncă în România: ocupare şi şomaj, în trim. III 2009”,  termen de apariţie 28 ianuarie 2010.
Următorul comunicat de presă referitor la datele pentru trimestrul IV 2009 va apărea în data de 7 aprilie 2010.
ANEXĂ
Participarea populaţiei la forţa de muncă, pe sexe şi medii, în trimestrul III 2009
	
	Total
	Masculin
	Feminin
	Urban
	Rural

	
	- mii persoane -

	Populaţia activă
	10226
	5686
	4540
	5524
	4702

	din care:
	
	
	
	
	

	Populaţia ocupată
	9527
	5256
	4271
	5069
	4458

	Şomeri BIM
	699
	430
	269
	455
	244

	Populaţia inactivă
	11244
	4771
	6473
	6264
	4980

	
	
	
	
	
	

	
	- procente -

	Rata de activitate1)
	65,0
	73,0
	57,1
	62,7
	68,2

	15-24 ani
	33,6
	39,7
	27,2
	26,1
	42,8

	25-54 ani
	80,2
	87,8
	72,4
	80,7
	79,4

	55-64 ani
	45,7
	56,5
	36,2
	34,2
	61,0

	
	
	
	
	
	

	Rata de ocupare1)
	60,4
	67,2
	53,5
	57,5
	64,3

	15-24 ani
	26,1
	31,0
	21,0
	17,9
	36,2

	25-54 ani
	75,4
	82,0
	68,8
	75,4
	75,5

	55-64 ani
	44,8
	55,0
	35,8
	33,0
	60,5

	
	
	
	
	
	

	Rata şomajului BIM
	6,8
	7,6
	5,9
	8,2
	5,2

	15-24 ani
	22,3
	22,0
	22,7
	31,2
	15,6

	25 ani şi peste
	5,1
	5,8
	4,3
	6,3
	3,7


1) Calculate pentru populaţia în vârstă de muncă (15-64 ani).

� Conform criteriilor Biroului Internaţional al Muncii.





� Pentru lucrătorii pe cont propriu şi lucrătorii familiali neremuneraţi care lucrează în agricultură, durata minimă este de 15 ore.

